2025. gada Liepājas domes vēlēšanas

2025. gada Liepājas domes vēlēšanas notika  2025. gada Latvijas pašvaldību vēlēšanu laikā.

 Balsošanas sistēma 
Latvijas Republikas pilsētas domes un novada domes vēlēšanu likums nosaka, ka pašvaldības ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes.

Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem tad uz saīsinātu laiku — līdz nākamajām noteiktajām pašvaldību vēlēšanām.

Valstspilsētas pašvaldības domē ievēl 15 deputātus, ja iedzīvotāju skaits pilsētā pārsniedz 50 000.

Tiesības piedalīties Liepājas domes vēlēšanās ir Latvijas un citu Eiropas Savienības dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Liepājas administratīvajā teritorijā 90 dienas pirms vēlēšanu dienas, vai kuriem Liepājas administratīvajā teritorijā pieder nekustamais īpašums.

 Kandidātu raksturojums 

 Dzimums, izglītība, pilsonība 
Vēlēšanās tika pieteikti 134 kandidāti — 81 (60,4%) vīrietis un 53 (39,6%) sievietes 11 sarakstos. Augstākā izglītība ir 98 (73,1%) kandidātiem, vidējā izglītība — 26 (19,4%) kandidātiem, pamatizglītība — 10 (7,5%) kandidātiem. Visiem 134 kandidātiem ir Latvijas Republikas pilsonība.Centrālās vēlēšanu komisijas informācija. Pašvaldību vēlēšanas 2025

 Vecums 
Vidējais kandidātu vecums 45,5 gadi. Plašākās vecumgrupas vēlēšanās — 41—50 gadu grupa 36 (27,0%), 51—60 gadu grupa 35 (26,1%) un 31—40 gadu grupā 30 (22,4%). jaunākā kandidāte ir 2007. gadā dzimusī skolniece Stella Starovecka, kurai ir 18 gadi, vecākais kandidāts ir 1941. gadā dzimušais Latvijas Krievu savienības Liepājas teritoriālās organizācijas konsultants Igors Glazunovs, kuram ir 83 gadi.Centrālās vēlēšanu komisijas informācija. Pašvaldību vēlēšanas 2025 — Deputātu kandidātu alfabētiskais saraksts

 Tautība 
110 (82,2%) kandidāti bija reģistrēti kā latvieši, 11 (8,2%) krievs, 1 (0,7%) lietuvietis un 1 (0,7%) ukrainis. 11 (8,2%) kandidāti savu tautību nenorādīja.

 Kandidātu saraksti 
No 2025. gada 19. marta līdz 8. aprīlim konkrētos datumos notiks kandidātu sarakstu iesniegšana 7. jūnija Liepājas domes vēlēšanām.

Deputātu kandidātu sarakstus Liepājas domes vēlēšanām var iesniegt reģistrētas politiskās partijas, reģistrētu politisko partiju reģistrētas apvienības, kā arī divas vai vairākas reģistrētas politiskās partijas, kuras nav apvienojušās reģistrētā politisko partiju apvienībā.

Tiesības piedalīties pašvaldību vēlēšanās kā deputātu kandidātiem ir Latvijas vai citu Eiropas Savienības dalībvalstu pilsoņiem, kuri vēlēšanu dienā bija sasnieguši vismaz 18 gadu vecumu un bija reģistrēti Latvijas vēlētāju reģistrā un uz kuriem neattiecās likumā noteiktie kandidēšanas ierobežojumi.

Lai kandidētu Liepājas domes vēlēšanās, kandidātu saraksta iesniegšanas dienā deputāta kandidātam bija jāatbilst vismaz vienam no šiem nosacījumiem, — Liepājā ir jābūt reģistrētai dzīvesvietai bez pārtraukuma pēdējos 10 mēnešus, Liepājā ir jābūt nostrādājušam kā darba ņēmējam vai pašnodarbinātai personai vismaz pēdējos četrus mēnešus vai Liepājā ir jāpieder nekustamajam īpašumam.

 Kandidātu saraksti 
Nr. Saraksts Kandidāti Mēra kandidāts1.SaskaņaValērijs Agešins2.Nacionālā apvienība "Visu Latvijai!"-"Tēvzemei un Brīvībai/LNNK"Uldis Lipskis3.Suverēnā vara, Apvienība JaunlatviešiAldis Liepkalns4.Liepājas partijaGunārs Ansiņš5.Latvijas Reģionu apvienībaJānis Vilnītis6.Latvijas Zaļā partijaAskolds Kļaviņš7.StabilitāteiLudmila Rjazanova8.Latvija pirmajā vietāMāris Šveiduks9.Latvijas Krievu savienībaJeļena Osipova10.Kustība Par!Dace Bluķe11.Jaunā VienotībaKārlis Strautiņš

 Vēlēšanu rezultāti 

 Atsauces 

 Ārējās saites 

 Liepājas dome
 CVK mājaslapa

Kategorija:2025. gada Latvijas pašvaldību vēlēšanas
Kategorija:Liepājas dome